CELEX: 62018CN0283
Language: hr
Date: 2018-04-25 00:00:00
Title: Predmet C-283/18: Zahtjev za prethodnu odluku koji je 25. travnja 2018. uputila Audiencia Provincial de Almería (Španjolska) – Liliana Beatriz Moya Privitello i Sergio Daniel Martín Durán protiv Cajas Rurales Unidas, Sociedad Cooperativa de Crédito

201807060061994352018/C 259/352832018CJC25920180723HR01HRINFO_JUDICIAL20180425252511Predmet C-283/18: Zahtjev za prethodnu odluku koji je 25. travnja 2018. uputila Audiencia Provincial de Almería (Španjolska) – Liliana Beatriz Moya Privitello i Sergio Daniel Martín Durán protiv Cajas Rurales Unidas, Sociedad Cooperativa de Crédito
 ---documentbreak--- C2592018HR2510120180425HR0035251251Zahtjev za prethodnu odluku koji je 25. travnja 2018. uputila Audiencia Provincial de Almería (Španjolska) – Liliana Beatriz Moya Privitello i Sergio Daniel Martín Durán protiv Cajas Rurales Unidas, Sociedad Cooperativa de Crédito
   (Predmet C-283/18)2018/C 259/35Jezik postupka: španjolski
      Sud koji je uputio zahtjev
   
   Audiencia Provincial de Almería
   
      Stranke glavnog postupka
   
   
      Žalitelji: Liliana Beatriz Moya Privitello i Sergio Daniel Martín Durán
   
      Druga stranka u postupku: Cajas Rurales Unidas, Sociedad Cooperativa de Crédito
   
      Prethodna pitanja
   
   
            1.
         
         
            Isključuje li primjena jednog od postojećih referentnih indeksa na tržištu prilikom sklapanja dugoročnih hipotekarnih kredita s promjenjivom kamatnom stopom, koji službeno objavljuje Banco de España (Španjolska središnja banka), ispitivanje njegove transparentnosti čak i kada se primjenjuju indeksi koji su izričito dopušteni posebnim zakonodavstvom, ako se navedenim zakonodavstvom strankama dopušta odabir indeksa i ako je navedena banka primijenila jedan od indeksa, a da pritom nije obavijestila klijenta da postoje drugi primjenjivi indeksi koji su povoljniji za potrošača?
         
      
            2.
         
         
            Budući da se navedenim propisima omogućava odabir primjenjivog referentnog indeksa među predviđenim indeksima, mogu li se nacionalni propisi poput onih u glavnom predmetu (i to ponajprije, među ostalim, Orden de 5 de mayo de 1994 sobre transparencia de las condiciones financieras de los préstamos hipotecarios (Uredba od 5. svibnja 1994. o transparentnosti financijskih uvjeta hipotekarnih kredita), Orden EHA/2899/2011, de 28 de octubre, de transparencia y protección del cliente de servicios bancarios (Uredba Ministarstva gospodarstva i financija EHA/2899/2011 od 28. listopada 2011. o transparentnosti i zaštiti korisnika bankarskih usluga), Circular 5/2012, de 27 de junio, del Banco de España, a entidades de crédito y proveedores de servicios de pago, sobre transparencia de los servicios bancarios y responsabilidad en la concesión de préstamos (Okružnica Španjolske središnje banke 5/2012 od 27. lipnja 2012. kreditnim institucijama i pružateljima usluga platnog prometa o transparentnosti bankarskih usluga i odgovornom kreditiranju), kojom se provode Ley 10/2014, de 26 de junio, de ordenación, supervisión y solvencia de entidades de crédito (Zakon 10/2014 od 26. lipnja 2014. o uređenju, nadzoru i solventnosti kreditnih institucija) to jest raniji članak 48. Ley 26/1988, de 29 de julio, sobre Disciplina e Intervención de las Entidades de Crédito (Zakon 26/1988 od 29. srpnja 1988. o disciplini i nadzoru kreditnih institucija)) smatrati „obveznim zakonskim ili regulatornim odredbama” prilikom sklapanja dugoročnih hipotekarnih kredita s promjenjivom kamatnom stopom u smislu članka 1. stavka 2. Direktive 93/13/EEZ (
                  1
               )?
         
      (
         1
      )	Direktiva Vijeća 93/13/EEZ od 5. travnja 1993. o nepoštenim uvjetima u potrošačkim ugovorima (SL 1993., L 95, str. 29.) (SL, posebno izdanje na hrvatskom jeziku, poglavlje 15., svezak 12., str. 24.)